O **baixo** (do latín *bassus:* ‘grave, baixo’) é o cantante coa voz masculina máis grave, cun timbre moi escuro.
En ópera un baixo é un cantante masculino capaz de alcanzar o rango máis grave da voz humana.

Tesitura
--------

Teclado de piano indicando a tesitura de baixo típico.
Segundo o *Harvard Dictionary of Music*, a tesitura de baixo vai desde un *mi2* ata un *do4*, e segundo o *Grove Music* vai desde un *fa2* ata un *mi4*. Porén, é amplamente coñecido no mundo operístico que un baixo debe dar como mínimo o *fa4*, considerándose en ocasiones el *fa#4* e incluso o *sol4* para os papeis considerados *de divo*.

En obras corais, polo xeral, cando un compositor compón unha parte para baixo, utiliza un rexistro máis estreito (máis fácil de cantar): desde un *sol2* a un *si3*.

Tipos de baixo
--------------

*Véxase tamén**:* Voz (música).
En música clásica, particularmente en ópera, existen distincións entre os distintos tipos de baixo:

### Baixo profundo

O *baixo profundo* ou *baixo nobre* é un cantante cunha voz particularmente profunda (unha gran potencia e riqueza en graves), ao tempo, que mantén os agudos firmes. Algúns exemplos son: Gottlob Frick (como Sarastro en *Die Zauberflöte* de Mozart), Kurt Moll (como o Barón Ochs en *Der Rosenkavalier* de Richard Strauss) e Nicolai Ghiaurov (como Don Basilio en *Il barbiere di Siviglia* de Gioachino Rossini). A ópera *Boris Godunov* reúne en escena a tres baixos profundos: Boris, Varlaam e Pimen.

### Baixo lixeiro

O *baixo lixeiro* ou *baixo cantante* ten unha voz máis lírica, quizais cun rango de voz un pouco máis aguda, de timbre lixeiro. O baixo cantante ten axilidade na voz, para realizar poderosas melodías. Normalmente posúen rangos vocais ata un C5, dentro do rango dun mezzosoprano. Un exemplo é o eslovaco Serguéi Kopchák (como Mefistófeles en *Mefistófeles* de Arrigo Boito); papel de baixo cantante é o de Henrique VIII en *Anna Bolena* de Donizetti.

### Baixo caractère

O *baixo caractère* é un tipo de voz próxima ao baixo cantante que non se utiliza fora do repertorio francés. Como o baixo cantante posúe unha voz grave, pero alta, cun timbre lixeiro. Un exemplo é Gidon Saks (como Hagen en *Der Ring des Nibelungen* de Wagner).

### Baixo buffo

O *bajo buffo*, en italiano *basso buffo*, é un matiz dentro da extensión vocal do baixo. O *buffo* ten comunmente un papel cómico. Non ten necesariamente o brillo dunha voz seria, pero ten que convencer polo seu talento cómico.

### Baixo Helden

O *baixo Helden* ou baixo-barítono é a voz equivalente á do barítono baixo.

### Baixo Hoher

O *baixo Hoher* é un tipo de voz profunda e curta (significa, de xeito aproximado, ‘baio alto’), moi similar ao *baio caractère*, que non se utiliza fora do repertorio alemán. A denominación deste tipo de voz ven do propio Wagner, que escribiu certos papeis para este tipo de voz como os seus Wotan, Alberico, Donner o Fasolt en *Der Ring des Nibelungen*. Un exemplo de baixo hoher sería o baixo danés Stephen Milling como Fasolt.

### Baixo-barítono

O baixo-barítono é un baixo que pode desenvolver papeis tanto para baixos como para barítonos podendo cantar nas 2 tesituras. Exemplos: Hans Hotter, Thomas Quasthoff, Bryn Terfel ou Antonio Campó.

Notas
-----

1. ↑  Izquierdo Miller, Inés (31 de xullo de 2002). "¿Tenor o soprano?". La Prensa. Arquivado dende o orixinal o 24 de setembro de 2011. Consultado o 10 de xaneiro de 2011.
2. ↑  "El civivox Condestable analiza las diferentes voces en la ópera" (en castelán). Diario de Navarra. 4 de novembro de 2010. Arquivado dende o orixinal o 29 de xuño de 2012. Consultado o 10 de xaneiro de 2011.
3. 1 2  Roger Alier, Marc Heilbron e Fernando Sans Rivière: *La discoteca ideal de la ópera*, Editorial Planeta, S. A. 1995. ISBN 84-08-01285-1.

Véxase tamén
------------

### Bibliografía

* Appelman, D. Ralph: *The Science of Vocal Pedagogy: Theory and Application*. Indiana University Press, 1986. ISBN 978-0-253-20378-6
* Boldrey, Richard: *Guide to Operatic Roles and Arias*. Caldwell, 1994. ISBN 978-1-877761-64-5
* Fallows, David & Jander, Owen: «Tenor» en *Grove Music OnlineArquivado 16 de maio de 2008 en Wayback Machine.* ed. L. Macy (consultado el 25-11-2008).
* McKinney, James: *The Diagnosis and Correction of Vocal Faults*. Genovex Music Group, 1994. ISBN 978-1-56593-940-0
* Stark, James: *Bel Canto: A History of Vocal Pedagogy*. University of Toronto Press, 2003. ISBN 978-0-8020-8614-3
* Smith, Brenda: *Choral Pedagogy*. Plural, 2005. ISBN 978-1-59756-043-6

### Outros artigos

* Voz (música)

### Ligazóns externas

* As voces masculinas do Romanticismo

---

|  |  |
| --- | --- |
| Falta algunha imaxe que ilustre o artigo |  **Este artigo non contén imaxes.** Pode axudar cargando imaxes, na Galipedia ou na Wikimedia Commons, relacionadas co contido do artigo, ou incluíndo unha xa existente. Debe ter en conta as políticas de uso de imaxes e o respecto polos dereitos de autoría. |

---

|  |  |
| --- | --- |
| Control de autoridades | 
* Wd: Q27911
* BNCF: 65819
* BNE: XX5824354
* BRE: 1863736
* EBID: ID
* GND: 4712215-8
* JSTOR: bass-voice
* LCCN: sh2001005068
* Orthodox Encyclopedia: 77646

 |